cyanic-selkie/wikianc huggingface dataset:
नेपाल की व्यवस्थापिका संसद
इतिहास
१९ नवंबर २०१३ को दूसरी संविधान सभा निर्वाचन हुई और २० सितम्बर २०१५ को नया संविधान बनाने में सफल रही। नए संविधान के जारी होते ही २००७ में बनी अंतरिम संविधान निष्क्रिय हो गई।
जीवाश्मविज्ञान
जीवाश्मिकी या जीवाश्म विज्ञान या पैलेन्टोलॉजी (Paleontology), भौमिकी की वह शाखा है जिसका संबंध भौमिकीय युगों के उन प्राणियों और पादपों के अवशेषों से है जो अब भूपर्पटी के शैलों में ही पाए जाते हैं।
जीवाश्मिकी की परिभाषा देते हुए ट्वेब होफ़ेल और आक ने लिखा है : जीवाश्मिकी वह विज्ञान है, जो आदिम पौधें तथा जंतुओं के अश्मीभूत अवशेषों द्वारा प्रकट भूतकालीन भूगर्भिक युगों के जीवनकी व्याख्या करता है। इस प्रकार यह स्पष्ट है कि जीवाश्म विज्ञान आदिकालीन जीवजंतुओं का, उने अश्मीभूत अवशेषों के आधार पर अध्ययन करता है। जीवाश्म शब्द से ही यह इंगित होता है कि जीव + अश्म (अश्मीभूत जीव) का अध्ययन है। अँग्रेजी का Palaentology शब्द भी Palaios = प्राचीन + Onto = जीव के अध्ययन का निर्देश करता है।
paleontology== परिचय == जीवाश्म विज्ञान का अध्ययन जीवविज्ञान की नई शाखा है और इसका विकास गत 200 वर्षों से ही अधिक हुआ है।
विज्ञान की इस शाखा के विकास के बहुत पहले से आदिमानव की जानकारी में यह था कि कुछ प्रकार के शैलों में एक विचित्र प्रकार के अवशेष पाए जाते हैं जो समुद्री जीवों के अनुरूप होते हैं। ज्ञान के अभाव में उसने पहले-पहल इन अवशेषों को जैविक उत्पत्ति का न समझकर, प्रकृति के विनोद की सामग्री समझ रखा था, जो पृथ्वी के अंदर किसी शक्ति के कारण बन गए। परंतु शनै:-शनै: ज्ञान की वृद्धि के साथ साथ मनुष्य को इस दिशा में भी अपने विचारों को बदलना पड़ा और उसने यह पता लगा लिया कि शैलों में पाए जानेवाले अवशेषों के प्राणी किसी न किसी समय में जीवत जीव थे और वह स्थान जहाँ पर हम आज इन जीवाश्मों को पाते हैं भौमिकीय युगों में समुद्र के गर्भ में था।
सन्‌ 1820 तक केवल 127 अश्मीभूत वनस्पतियों तथा 2,100 जंतुओं का ही पता चला था, जो 1840 तक बढ़कर क्रमश: 2,050 तथा 24,300 की संख्या तक पहुँच गया। तब से अब तक इन संख्याओं में अभूतपूर्व वृद्धि हुई है। मानव क्षमता के अधीन यह संभव नहीं है कि संसार के जिने भी जीवाश्मों के स्रोत हैं, उन सबकी खोजबीन कर ली जाए। दूसरे, पृथ्वी पर जीवों की उत्पत्ति अरबों वर्ष पूर्व से ही होती आई है। तीसरे, संसार की भौगोलिक आकृति जैसी आज दृष्टिगोचर होती है, वैसी उन दिनों नहीं थी। जीव जंतु एक स्थान से दूसरे स्थान पर चले जाया करते थे। अत: हमें उनके अश्मीभूत नमूनों से जो ज्ञान प्राप्त होता या हो सकता है, वह विच्छिन्न ही है, या होगा। अंत में यह कभी संभव नहीं है कि जितने भी जीवजंतु इतिहास के उस अंधकार युग में उपस्थित थे, उन सबका अश्मीकरण हो ही गया हो। अश्मीकरण की कुछ दशाएँ होती हैं, जिनके कारण जीवजंतु के मृत शरीरों का अश्मीकरण हो जाता है। सभी जीवों का अश्मीकरण न तो आवयश्यक ही है, न ही संभव है। इस कारण भी आदि जीवों के जीवन का शृंखलाबद्ध इतिहास लिखना दुरूह कार्य है।
अब तक जितने भी जीवाश्मीय प्रमाण हमें प्राप्त हो चुके हैं, उनके आधार पर जीवों के क्रमिक विकास पर अच्छा खासा प्रकाश पड़ता है। जीवाश्मों के अध्ययन से हमें उन जीवों का पता चलता है जो अब या तो लुप्त (extinct) हो गए हैं, या उनका वर्तमान स्वरूप पर्याप्त परिवर्तित हो गया है। जीवाश्म प्राचीन जीवों के वे अवशेष हैं, जो शिलाखंडों या अन्य स्थानों पर पत्थर जैसे हो गए हैं। जीवों के कुछ ऐसे भी अवशेष प्राप्त हुए हैं, जो प्रस्तीरभूत (stratified) न होकर अपने मूल रूप में ही हैं। हिमसागरीय क्षेत्रों में प्राप्त मैमथों तथा अन्य जंतुओं के मृत शरीर रूस तथा इंग्लैंड और अमरीका के संग्रहालयों में सुरक्षित हैं।
जीवाश्मों के अभिलक्षण
जीवाश्म भी, आधुनिक जीवों की आकृति से, न्यूनाधिक रूप में, मिलते-जुलते हैं। जीवाश्म केवल अवसादी शिलाखंडों में ही (कुछ अपवादों को छोड़कर) मिला करते हैं। अनेक प्रकार के जीवजंतुओं की अनेक परिस्थितियों में मृत्यु के उपरांत उनके शवों पर जो अवसाद (Sediment) जमा हाते हते हैं, कालांतर में वे ही जीवाश्म बन जाया करते हैं। कुछ जीवाश्म तो इतने पूर्ण हैं कि उनकी आण्वीक्षिकीय परीक्षा (microscopic examination) करने पर जीवों की कोशिका तक की रचनाएँ स्पष्ट दीख पड़ती हैं। जीवों के अश्मीभूत प्रमाण (fossilized specimens) अपने (जीवों के) जीवित शरीर के रूप में ही मिल जाएँ, यह आवश्यक नहीं है। उनके शवों में सड़ाँध, आक्सीकरण (oxidation), हिंसक जीवों द्वारा विकृत कर देने, शीत, वर्षा, धूप आदि के कारण विकार उत्पन्न हो जाता है। कुछ जंतु, जिनके शरीर कैल्सियम कार्बोनेट, सिलिका आदि जैसे अकार्बनिक पदार्थों द्वारा बने होते हैं, उनपर विकार का प्रभाव अपेक्षाकृत कम पड़ता है। ऐसे जीवों के जीवाश्म बहुत कम संख्या में उपलब्ध हैं। जो उपलब्ध हैं भी वे आधुनिक जीवित जीवों से तुलना करने के लिए अपूर्ण हैं।
जीवों की एक अन्य विशेषता यह भी है कि एक प्रकार के जीवाश्म कुछ विशेष प्रकार के शिलाखंडों में ही मिलते हैं। इन शिलाखंडों से जीवाश्मों के पूर्ण जीवन के परिवेश का ज्ञान हो जाता है। जीवाश्मों से यह भी मालूम होता है कि जीव कैसे स्थान पर रहा करता था और क्या खाता-पीता था। इनसे तत्कालीन भौगोलिक परिस्थितियों पर भी प्रकाश पड़ता है।
हिम क्षेत्रों में पाए गए जीवाश्म अथवा संपूर्ण जीवशरीर जीवाश्म वैज्ञानिकों के लिए वरदान सिद्ध हुए हैं। विशेषत: साइबेरिया के सुदूर उत्तर ध्रुवसागरीय क्षेत्र में लगभग संपूर्ण जीव ज्यों के त्यों प्राप्त हुए हैं। इनसे सुदूर अतीत के जीवों पर अच्छा खासा प्रकाश पड़ता है। साधारण रूप से जंतुओं के शरीर के कड़े भाग-हड्डियाँ, दाँत, खोल (shell) आदि-प्रस्तरीकृत (petrifacted) हो जाते हैं। लल ने इटली के पाम्पिआई नगर को 'जीवाश्मनगर' (fossil city) की संज्ञा देते हुए बतलाया कि ईस्वी सन्‌ 79 में विसूवियस ज्वालामुखी के उद्गार के फलस्वरूप इस सुंदर नगर में कम से कम 2,000 व्यक्तियों की जानें गईं। ज्वालामुखी की धधकती आग, तप्त राख आदि ने संपूर्ण नगर को कई फुट मोटी पर्त से ढँक दिया। अंत में पर्वत के बड़े-बड़े जलते टुकड़ों ने घरों की खिड़कियाँ तथा दरवाजों के भीतर घुसकर उनके भीतर मृत मनुष्यों एवं पशुपक्षियों को घर में ही दफन कर दिया। ्झ्ररिसर्च स्वान लल : आर्गैनिक रेवोल्यूशन, मैक्मिलन कं. टोरंटो (कैनेडा), 1929ट।
जीवाश्मों की उपयोगिता
इन जीवाश्मों को अतीत की थाती समझना चाहिए क्योंकि इनसे पृथ्वी के लाखों करोड़ों वर्ष पूर्व की अवस्था के प्रमाण मिलते हैं। शैलस्तरों (rock strata) के अभिनिर्धारण (identification) तथा इन स्तरों के वर्षक्रम (आयु) को निश्चित करने में जीवाश्मों से बहत सहायता मिलती है। इनकी कुछ प्रमुख उपयोगिताएँ निम्नलिखित हैं :
पृथ्वी पर जो भौतिक-रासायनिक परिवर्तन पहले हो चुके हैं, लगभग वैसे ही परिवर्तन आज भी हो रहे हैं। किंतु, जीवों का विकास क्रमिक रूप से होता रहा हे। उनका जो स्वरूप पहले था, उसमें महान, अंतर पड़ गया है। खनिज पदार्थों की प्रकृति पूर्ववत्‌ होती हुई भी कार्बनिक पदार्थों की प्रकृति परिवर्तनशील रही है। अत: खनिज पदार्थयुक्त शैलखंडों से उनकी प्राचीनता का निर्धारण कठिन होता है। किंतु उनके बीच प्राप्त जीवाश्मों के अवसादों का अध्ययन करने पर यह कार्य सरल हो जाता है। कुछ जीवाश्मों को निर्देशक जीवाश्म (Index fossil) की संज्ञा इस आधार पर दे दी गई है कि उनसे यह सिद्ध हो जाता है कि अमुक जंतु या वनस्पति अमुक भूगर्भिक काल में ही उत्पन्न हुए या हो सकते हैं।
(2) आदिम परिवेश (Ancient environment)-जीवों के जीवन के लिए, चाहे वे वनस्पतियाँ हो, चाहे जानवर, विशेष प्रकार के भौगोलिक वातावरण ही उपयुक्त होते हैं। दूसरे शब्दों में कह सकते हैं कि विशेष वातावरण में विशेष प्रकार के जीव जंतु जीवित रहते हैं। जीवाश्मों से पता चलता है कि तत्कालीन जीव जंतुओं के जीवनयापन के लिए किस प्रकार का भौगोलिक वातावरण था। इन जीवजंतुओं की मृत्यु किस प्रकार हुई अथवा किस स्थान पर किस अवस्था में हुई थी, इसकी भी एक झलक जीवाश्म दे देते हैं। इसके साथ ही प्राचीन भूमि, सागर, जलाशय आदि की सीमा तथा विस्तार, जंतुओं और पक्षियों के पर्व्रािजन (migration) आदि पर भी जीवाश्म प्रचुर प्रकाश डालते हैं। इन्हीं जीवाश्मों के अध्ययन का परिणाम यह हुआ कि कि प्राचीनकालीन भौगलिक मानचित्रों की रचना सरल एवं सुलभ हो सकती है। जीवाश्मों द्वारा प्रकट भौगोलिक परिवेश के अध्ययन के लिए अब एक नवीन विज्ञान का जन्म हो चुका है, जिसे पुराभूगोल (Palaeogeography) कहते हैं।
(4) जीवों का उद्विविकास (Organic Evolution)-चार्ल्स डार्विन के जीवों के उद्विविकास संबंधी सिद्धांत की पुष्टि के लिए जिन पुष्ट प्रमाणों या तर्कों को उनके समर्थक उपस्थित किया करते हैं, उनमें 'जीवाष्मीय प्रमाण' भी एक है। प्रत्येक जीवाश्म अपने आप में जीवविशेष की अपनी सत्ता का स्वयं प्रमाण है। इनके अध्ययन से इनके क्रमिक विकास पर प्रचुर प्रकाश पड़ता है। जीवाश्मों के अध्ययन से ज्ञात होता है कि प्राचीन काल में एक ऐसा भी समय था, जब डाइनासौर दैत्याकार जंतुओं से पृथ्वी आक्रांत थी, अथवा सीलाकैंथस मछलियों (Coelacanthus) के जीवित अवशेष अब संभवत: समाप्त हो चले हैं। इसी प्रकार, उद्विविकास संबंधी अन्य अनेक समस्याओं का समाधान जीवाश्म करते रहे हैं।
जीवाश्म विज्ञान की शाखाएँ और उनका क्षेत्र
जीवाश्म विज्ञान कई शाखाओं में विभक्त किया गया है। सुविधा की दृष्टि से अब यह नियम सा बन गया है कि जब हम 'जीवाश्मिकी' शब्द का उपयोग करते हैं तब हमारा अभिप्राय केवल अकशेरुकी जीवों के जीवाश्मों के अध्ययन से होता है।
जीवाश्मिकी की जिस शाखा के अंतर्गत कशेरुक जीवाश्मों का अध्ययन किया जाता है उसे कशेरुकी जीवाश्म विज्ञान (Vertebrate paleontology) कहते हैं।
पादप जीवाश्मों का अध्ययन एक भिन्न शाखा के अंतर्गत किया जाता है जिसे पादपाश्म विज्ञान (Palaeobotany) कहते हैं।
आधुनिक समय में जीवाश्मिकी की कुछ अन्य प्रमुख शाखाओं का भी विकास हुआ है, जिनके अध्ययन का क्षेत्र क्रमश: अति लघु जीव और जीवाश्म मानव हैं।
जीवाश्मिकी का क्षेत्र बड़ा व्यापक है और उसकी सीमा निश्चित रूप से निर्धारित नहीं की जा सकती। यदि सैद्धांतिक दृष्टि से देखा जाए, तो जीवाश्मिकी का अभ्युदय पृथ्वी पर जीव के प्रादुर्भाव के साथ साथ प्रारंभ हो जाता है, परंतु भौमिकीय आधार पर केवल इतना ही कहा सकता है कि पृथ्वी पर संपूर्ण जीव के इतिहास के आधे, या उससे भी कम के, जीवों के अभिलेख हमें मिलते हैं। जीवाश्म वैज्ञानिक अन्वेषणों का प्रारंभकाल ऐसे प्राचीनतम प्राप्य जीवाश्मों से किया जा सकता है जिनके जैविक गुण जैविकीय आधार पर बतलाए जा सकते हैं।
जीवाश्मिकी और भौमिकी
जीवाश्मिकी का भौमिकी, विशेषकर स्तरित-शैल-भौमिकी, से अति घनिष्ठ संबंध है। अतीत काल के जीवों के अवशेष स्तरित शैलों में पाए जाते हैं। इन शैलों के निर्माण के विषय में और उनका अनुक्रम स्थापित करने में उनमें पाए जानेवाले जीवाश्म बहुत सहायक सिद्ध हुए हैं। वास्तव में बिना जीवाश्मों के स्तरित-शैल-भौमिकी, एक प्रकार से, व्यावहारिक जीवाश्मिकी है।
जीवाश्मिकी और जैविकी
जीवाश्मिकी का जैविकी (biology) के साथ घनिष्ठ संबंध है। जैविकी के अंतर्गत वर्तमान जीवित प्राणियों और पादपों का अध्ययन किया जाता है, जब कि जीवाश्मिकी में भौमिकीय युगों के उन जीवों और पादपों का अध्ययन किया जाता है जो कभी जीवित थे और अब जीवाश्म के रूप में ही प्राप्य हैं। लेकिन जीवाश्मिकी को जैविकी की एक शाखा नहीं माना जा सकता है, क्योंकि जीवाश्मिकी के अध्ययन की सामग्री और उसके संग्रह का ढंग जैविकी के अध्ययन की सामग्री और उसके संग्रह के ढंग से सर्वथा भिन्न हैं।
यह निश्चित करना कि किस स्थान पर जीवाश्मिकी को जैविकी (biology) से पृथक् किया जा सकता है, प्राय: असंभव सा है। परंतु मोटे तौर से जीवाश्म का अंत और जैविकी का प्रारंभ अत्यंत-नूतन युग (pleistocene) और आधुनिक युग के संधिस्थान से ले सकते हैं। इस प्रकार से अनिश्चित और संदिग्ध कैंब्रियन-पूर्व महाकल्प प्राणी एवं पादपजात तथा वर्तमान काल के निश्चित तथा अनेक प्रकार के जीवों और पादपों के बीच में अनेक तथा विभिन्न प्रकार के जीव अवशेष मिलते हैं, जो जीव पर प्रकाश डालते हैं। भूपर्पटी के अवसादी शैलों में मिलनेवाले ये जीवाश्म ही, जीवाश्मिकी के अध्ययन के आधार हैं।
जीवाश्मिकी और जातिवृत्त (Phylogeny)
जीवविज्ञानी जीवाश्मिकी में इसलिए अत्यधिक अभिरुचि रखते हैं कि इसका जीवविकास जैसे विषय से निकट संबंध है। प्राणियों और पादपों की जातियों का इतिहास अथवा जातिवृत्त, स्तरित शैलों के अनुक्रमित स्तरों से प्राप्त किए जीवाश्मों के अध्ययन के आधार पर अधिक विश्वासपूर्वक अनुरेखित किया जा सकता है। परंतु जीवों के अपूर्ण अभिलेख के कारण उनके जातिवृत्त के अनुरेखन में अत्यधिक बाधा पड़ती है, क्योंकि भौमिकीय युगों में पाए जानेवाले प्राणियों और पादपों में से कुछ ही और उनमें से अधिकांश अपूर्ण दशा में, इन शैलों में परिलक्षित पाए जाते हैं। अभिलेख की इस अपूर्णता के बावजूद अनेक जीववर्ग में, जब उनका अनुरेखन शैलों के एक स्तर से दूसरे स्तर में किया जाता है तब, शनै: शनै: परिवर्तन होने लगते हैं। जब जीवाश्मों के प्रतिरूप विभिन्न अनुक्रमित स्तरों से एकत्रित किए जाते हैं, तब प्रत्यक्ष रूप से दो भिन्न दिखाई पड़नेवाली जातियाँ बीच के जीवाश्मों द्वारा संबंधित दिखाई पड़ती हैं और निम्नतम स्तर में पाई जानेवाली जाति से लेकर उच्चतम स्तर में मिलनेवाली जाति तक के बीचवाले स्तरों के जीवाश्मों के जीवों में हुए परिवर्तनों को देखा जा सकता है।
जीवाश्मों से जातिवृत्त का पता लगाने के लिए, स्तरीय रीति के अतिरिक्त शारीर तथा व्यतिवृत्त (ontogeny) की तुलनात्मक रीतियों का भी प्रयोग किया जा सकता है। अत: जीवाश्मिकी इस धारणा की पुष्टि करता है कि जीवविकास शनै: शनै: तथा क्रमश: होनेवाले परिवर्तनों के परिणामस्वरूप हुआ। इस बात के बताने का भी प्रमाण है कि जीव विकास नियतविकासीय (orthogenetic) था। कहने का तात्पर्य यह है कि कुछ जीवों के वर्ग में जीवविकासीय परिवर्तन युग युगांतर तक किसी निश्चित दिशा में हुए और इसके अतिरिक्त ऐसे संबद्ध वर्ग जो एक ही पैतृक उत्पत्ति के हैं, एक दूसरे से तथा बाह्य दशाओं से बिना प्रभावित हुए, अपने विकास में समान अवस्थाओं अथवा उससे मिलती जुलती अवस्थाओं में से गुजरे, जिससे यह प्रकट हो जाता है कि जीवों के विभिन्न वर्गों में विकास की दिशा, सर्वसाधारण पूर्वज से पैतृक गुणों द्वारा निश्चित हो जाती है।
जीवाश्मिकी और भ्रौणिकी (Embryology)
जीवित पादपों और प्राणियों का एककोशिका अंडे से ले करके अंतिम दशा तक विकास की संपूर्ण अवस्थाओं का अनुरेखन करना, भ्रौमिकी और जीववृत्ति के अंतर्गत आता है। किसी वर्ग के पादपों और प्राणियों की जातियों का विकास, कम से कम अपनी प्रारंभिक अवस्थाओं में लगभग समान होता है और एक वर्ग के अंतर्गत आनेवाले संपूर्ण भ्रूणों में, किसी एक अवस्था तक एक दूसरे में इतनी सदृश्यता होती है वे पृथक् नहीं किए जा सकते। इस तथ्य ने उन आकारों में अत्यधिक बंधुत्व प्रगट किया है, जो प्रौढ़ावस्था में एक दूसरे से अत्यधिक भिन्न होते हैं। इस बात की वास्तविकता कशेरुकियों में देखने को मिलती है, जिनके भ्रूण प्रारंभिक अवस्थाओं में अति कठिनाई के साथ एक दूसरे से अलग किए जा सकते हैं और जो बहुत धीरे धीरे अपने वर्ग अथवा गण की लाक्षणिक आकृतियों को धारण कर लेते हैं।
इन भ्रूणीय अन्वेषणों के परिणामों का जीवाश्मिकी के साथ विशेष संबंध है। ऐसे अनेक जीवाश्म जानकारी में हैं जो अपने में अपने से संबंधित आधुनिक जीवों की तुलना में भ्रूणीय, अथवा कम से कम डिंभीय, अथवा किशोरावसा के लक्षण दिखाते हैं। इसप्रकार के आदिम आवा भ्रूणीय प्रकारों के उदाहरण कशेरुकों में विशेष करके देखने को मिलते हैं, क्योंकि इनमें कंकाल जीवन के अति प्रारंभिक काल ही में अश्मीभूत हो जाते हैं। अत: आधुनिक जीवों की अप्रौढ़ अवस्थाओं की तुलना सीधे प्रौढ़ जीवाश्म से की जा सकती है।
नामपद्धति और वर्गीकरण
जीवाश्मों को निश्चित नाम देना जीवाश्म विज्ञानी के लिए इसलिए महत्व का है कि जीवाश्मों में वह अधिक यथार्थ विभेद कर सके। जीवाश्मों का नामकरण सामान्यत: उन्हीं सिद्धांतों पर आधारित है जिनपर प्राणियों का। प्राणिजगत् अनेक संघों में विभक्त है और प्रत्येक संघ अनेक वर्गों, गणों, कुलों, वंशों और जातियों में विभक्त है।
जीवाश्मों के कई प्रकार के प्ररूप होते हैं। यदि अन्वेषक किसी जाति के जीवाश्म के एक प्रतिरूप के आधार पर उस संपूर्ण जाति का वर्णन करता है, तो वह जीवाश्म प्रतिरूप उस जाति का नाम प्ररूप (Holotype) कहलाता है।
यदि किसी एक के नामप्ररूप का निश्चय करने में अन्वेषक अन्य जीवाश्म नमूनों की सहायता लेता है, तो इन अतिरिक्त नमूनों को पैराटाइप (Paratype) कहते हैं।
यदि अन्वेषक बिना नामप्ररूप का निश्चय किए ही कई अन्य जीवाश्म नमूनों की सहायता लेता है, तो इन जीवाश्म नमूनों को सहप्ररूप (Cotype) कहते हैं।
यदि किसी जाति के जीवाश्म का सहप्ररूप उस जाति के प्रारंभिक वर्णन के पश्चात् की उस जाति का प्रारूप चुन जाता है, तो वह जीवाश्म प्ररूप लेक्टोटाइप (Lectotype) कहलाता है।
जिस प्रकार एक जाति के वर्णन के लिए जीवाश्म नमूने होते हैं उसी प्रकार एक वंश के वर्णन के लिए प्ररूप जाति अथवा समजीनी (genotype) जीवाश्म होते हैं।
यदि कोई अन्वेषक किसी एक नए वंश का वर्णन किसी एक विशेष जाति के आधार पर करता है, तो वह जाति उस वंश के लिए जेनोहोलोटाइप (genoholotype) हो जाती है।
बहुत से जेनोसिनटाइपों में से बाद में आदि अन्वेषक द्वारा अथवा बाद में किसी अन्य अन्वेषक द्वारा एक जेनोलेक्टोटाइप (genolectotype) छाँटा जा सकता है।
भौमिकीय काल के अनुसार जीवाश्म
भौमिकीय काल पाँच बृहत् भागों में बँटा हुआ है। ये क्रमश: निम्नलिखित हैं-
इनमें आर्कियोज़ोइक महाकल्प सबसे प्राचीन है। भौमिकीय काल के इन पाँच महाकल्पों में विभाजन मुख्यत: इन महाकल्पों में मिलनेवाले प्राणियों और पादपों के जीवाश्मों पर ही आधारित है। इनमें से आर्कियोज़ोइक महाकल्प जीवशून्य था। इस महाकल्प में न किसी प्रकार के जीवजंतु और न पौधे ही थे। अत: इस काल के शैलों में हमको किसी भी प्रकार के जीवाश्म नहीं मिलते हैं। प्राग्जीव महाकल्प में प्रोटोज़ोआ जैसे अति साधारण प्रकार के जीवजंतु अस्तित्व में आए। परंतु इन साधारण जीवों में किसी भी प्रकार के कड़े भाग के अभाव के कारण वे शैलों में परिरक्षित न हो सके। अत: प्राग्जीव महाकल्प के शैलों में भी जीवाश्म नहीं मिलते। अन्य तीनों महाकल्प, अर्थात् पुराजीवी महाकल्प (Palaeozoic) मध्यजीवी महाकल्प (Mesozoic) और नूतनजीवी महाकल्प (Cenozoic) जीवाश्ममय हैं। इन महाकल्पों के अंतर्गत आनेवाले जितने भी छोटे से लेकर बड़े तक विभाजन हैं वे सब पूर्णत: उस काल में पाए जानेवाले जीवों के जीवाश्म पर ही आधारित हैं। अत: हम देखते हैं कि स्तरित शैलविज्ञानी का काम बिना जीवाश्म विज्ञान की सहायता के नहीं चल सकता। यही कारण है कि जीवाश्म विज्ञान स्तरित शैलविज्ञान का मेरुदंड कहलाता है।
मोटे तौर पर जीवाश्म विज्ञान के अधार पर निम्नलिखि चार मुख्य प्राणी तथा पादप जातीय महाकल्प स्थापित किए जा सकते हैं :
(1) पूर्व पुराजीवी महाकल्प - इसके अंतर्गत कैंब्रियन (cambrian), ऑर्डोविशन (ordovician) और सिल्यूरियन (silurian) कल्प आते हैं।
(2) उत्तर पुराजीवी महाकल्प - इसके अंतर्गत डियोनी (devonian), कार्बनी (carboniferous) और परमियन कल्प आतें हैं।
(3) मध्यजीवी महाकल्प
(4) नूतनजीव महाकल्प - अभिनव काल भी इसके अंतर्गत है।
पूर्व पुराजीवी महाकल्प के प्राणी
प्राय: सब प्रमुख अकशेरुकी प्राणियों के प्रतिनिधि जीवाश्म कैंब्रिन स्तरों में पाए जाते हैं और उनमें से ट्राइलोबाइट जैसे कुछ प्राणी आदिक्रैंब्रियन काल में ही अपेक्षया अधिक विकसित हो चुके थे। अत: यह धारण कि कैंब्रियन स्तरों में पाए जानेवाले सब वर्गों के पूर्वज कैंब्रियन पूर्व काल में पाए जाते थे, बिलकुल उचित है, यद्यपि उनके अवशेष कैंब्रियन पूर्व शैलों में नहीं मिलते। यह कल्पना की जा सकती है कि कैंब्रियनपूर्व समुद्रों में सब प्रकार के प्राणी रहते थे, परंतु वे सब कोमलांगी पूर्वज थे, जिन्होंने अपने अस्तित्व के विषय में किसी भी प्रकार के चिह्र नहीं छोडें हैं। चूँकि सब प्रकार के प्राणी प्रत्यक्ष अथवा अप्रत्यक्ष रूप से पौधों पर निर्भर रहते हैं और पौधों में ही केवल अकार्बनिक खाद्य पदार्थ के परिपाचन की शक्ति होती है, अत: यह भी धारणा उचित प्रतीत होती है कि कैंब्रियन पूर्व काल में पौधे अस्तित्व में थे। परंतु यह आश्चर्य की बात है कि पौधों के अवशेष पुराजीवी महाकल्प के स्तरों में नहीं पाए गए हैं।
पूर्वपुराजीवी महाकल्प के प्राणीजगत् के मुख्य लक्षणों का संक्षिप्त वर्णन इस प्रकार है :
मध्यजीवी महाकल्प के प्राणी
मध्यजीवी महाकल्प सरीसृपों और ऐमोनाइटीज़ का कल्प कहलाता है। इनके साथ बेलेम्नॉइटीज़ (Belemnites) ब्रैकियोपोडा में रिनकोनीलिड्स और प्रवालों की भी प्रधानता थी।
नूतनजीव महाकल्प के प्राणी
यह कल्प स्तनियों, पक्षियों, फोरैमिनीफेरों और आवृतबीजी (angiosperms) पादपों का काल था। प्राणी और पादपों के आधार पर हम नूतनजीव महाकल्प को आधुनिक समय से पृथक् नहीं रख सकते।
जीवविकासीय प्रमाण
संपूर्ण शैलों के अनुक्रम का क्रम भली भाँति निश्चय हो जाने और उनमें पाए जानेवाले जीवाश्मों की पहचान हो जाने के उपरांत यह पता चला कि जीवों के विकास में शनै:-शनै: प्रगति हुई। अति साधारण प्रकार के जीव सबसे पहले प्रकट हुए, जो सबसे प्राचीन अवसादी शैलों में पाए जाते हैं और इनके उपरांत जटिलतर जीव क्रमश: तरुणतर शैलों में आते गए। इस प्रकार संपूर्ण अकशेरुकी संघों के प्रतिनिधि, जो जीवाश्म रूप में परिरक्षण योग्य हैं, कैंब्रियन शैलों में मिलते हैं, परंतु प्रत्येक संघ के अंतर्गत पाए जानेवाले जीव अपनी रचना में प्राय: समान थे और बहुत कम परिवर्तन दिखाते थे। आकारीय आधार पर हम उन्हें अल्पविकसित वंश कह सकते हैं, परंतु बाद के युगों में पाए जानेवाले संघों मे से प्रत्येक संघ में मिलनेवाले जीवों की रचना अधिक भिन्न थी और इस तथ्य की पुष्टि किसी सीमा तक वंशों की संख्या में वृद्धि से हो जाती है। कशेरुकियों में रचना के आधार पर आदिम वर्ग समझा जानेवाला साइक्लोसोटोमाटा वर्ग है, जिसका सबसे पहले प्रादुर्भाव हुआ और जिसके उपरांत क्रमश: मत्स्य, उभयचर, सरीसृप, पक्षी और स्तनी आए और ये वर्ग उसी क्रम से प्रकट होते गए जैसा उनकी रचना से आशा की जाती थी। अत: इस प्रकार से भौमिकीय युगों में जीवों की प्राप्ति का क्रम जीवविकास के सिद्धांत की सच्चाई प्रतिपादित करता है, क्योंकि जितने प्राचीनतर शैल होते हैं उतने ही सरल उनके ही सरल उनके जीव अवशेष होते हैं और जैसे जैसे भौमिकीय कालसारणी के अनुसार निकटतम शैलों का अध्ययन किया जाता है वैसे वैसे जटिल जीव अवशेष पाए जाते हैं।
जीवविकासीय सिद्धांत का प्रतिपादन करने के लिए घोड़े के विकास का अध्ययन अच्छा उदाहरण है। वह संपूर्ण सामग्री जिस पर घोड़े के विकास का इतिहास आधारित है, उत्तरी अमरीका के तृतीयक शैलों से प्राप्त की गई है। इसके विकास की मुख्य दिशाएँ ये हैं :
(1) आकार में वृद्धि, (2) गति में वृद्धि, (3) सिर और ग्रीवा में वृद्धि।
घोड़े का सबसे प्राचीनतम जीवाश्म ईओहिपस (Eohippus) है, जो निम्न ईओसीन शैलों में पाया गया है और जो आकर में बिल्ली से लेकर लोमड़ी के बराबर था। मध्य ईओसीन का घोड़ा ओरोहिपस (Orohippus) के नाम से जाना जाता है, जो आकार में ईओहिपस से कुछ ही बड़ा था। उत्तर ईओसीन का घोड़ा एपिहिपस (Epihippus) कहलाता है, जिसके विषय में पूरी जानकारी नहीं है। मेसोहिपस (Mesohippus) के नाम से प्रचलित घोड़ा, निम्नतर और मध्य ओलिगोसीन शैलों में मिलता है। यह आकार में भेड़ के बराबर, या उससे कुछ छोटा, था। मायोहिपस (Miohippus), जो उत्तर ओलिगोसीन और निम्नतर मायोसीन युग में पाया जाता था, भेड़ से कुछ ही बड़े आकार का था। पैराहिपस (Parahippus) निम्न मायोसीन युग में अति प्रचुर था। मध्य मायोसीन का घोड़ा, मेरिकिप्स (Merychippus) कहलाता था। जो पैराहिपस ही के समान था। प्लायोसीन युग का घोड़ा, प्लायोहिपस (Phiohippus) आकार में गधे के बराबर था, पर तृतीयक युग में मिलनेवाला घाड़ा वर्तमान काल में पाए जानेवाले घोड़े के बराबर था। इस प्रकार हम देखते हैं कि घोड़े के आकर में धीरे-धीरे वृद्धि हुई।
इसी प्रकार घोड़े की बाहु और पादों की आंतरिक रचना में परिवर्तन से उसकी गति में वृद्धि हुई। इस परिवर्तन का मुख्य लक्षण पार्श्व भागों का ह्रास और मध्य अथवा अक्षीय भाग का विस्तार और वर्धन था, जिससे वह दौड़ते समय दृढ़ता के साथ बोझा संभाल सके। इसी प्रकार कलाई के बीच की हड्डी को छोड़कर अन्य सबका ह्रास हो गया, जिससे कलाई दृढ़ हो गई। इसी प्रकार तीसरे अंगुल की वृद्धि हुई, आस पास के अन्य अंगुल लुप्त हो गए और अंत में केवल वही रह गया।
इसी प्रकार सिर और ग्रीवा में धीरे धीरे वृद्धि हुई, जिससे घोड़ा सुगमता से चर सके।
गोपालगंज प्रखण्ड (गोपालगंज)
गोपालगंज, बिहार का एक प्रखण्ड।
गौरीचा
गौरीचा महाराष्ट्र का परिद्ध लोक नृत्य है।
राज म्यूजिक्स कन्नड़
राज म्यूजिक्स कन्नड़ एक कन्नड़ टीवी चैनल है। यह एक संगीत चैनल है।
फ्रांस की सिविल संहिता
फ्रांस की सिविल संहिता (फ्रेंच आधिकारिक नाम : Code civil des français) नैपोलियन प्रथम द्वारा १८०४ में फ्रांस में लागू की गयी। इसे 'नैपोलियन कोड' भी कहते हैं। इस संहिता द्वारा जन्म के आधार पर दिये गये विशेषाधिकार बन्द कर दिये गये, इसके तहत धर्म की स्वतंत्रता प्रदान की गयी, तथा इसमें कहा गया कि सरकारी नौकरियाँ उनको मिलें जो सर्वाधिक योग्य हों। क्रांति से पूर्व फ्रांस में आनेक कानून थे और उनमें परस्पर ‌असंगतियां थी। नेपोलियन ने कानून की एक संहिता तैयार करवाई, जिसे 'नेपोलियन की कानून संहिता' या नेपोलियन कोड कहा जाता है। इस विधि से संहिता के निर्माण में नेपोलियन ने व्यक्तिगत रूचि का प्रदर्शन किया था और उसकी इच्छा अनुसार ही इसका निर्माण हुआ। इस संहिता में कोई नई बात नहीं थी तथापि जिस रूप में उसको प्रस्तुत किया गया था उससे फ्रांस के कानून को एक नया रूप मिला था। फ्रांस में क्रांति से पहले तथा क्रांतिकाल में बने असंख्य कानूनों को समाप्त कर दिया गया। इस कानून को बनाने में पुरातन एवं नवीन कानूनों का समन्वय किया गया था। जिसमें एक ओर पुराने कानूनों के दोषों को दूर किया गया और दूसरी और क्रांतिकारी समय के नवीन और उपयोगी कानून को सही तरीके से रखा गया।
जूली की सहायता से खुले में मुकदमे सुनने की व्यवस्था की गई। कानूनों के समक्ष सब की समानता के सिद्धांत को विधि संहिता में स्थान दिया गया। व्यक्तिगत संपत्ति के सिद्धांत को मान्यता दी गई और भूमि पर स्वामी के अधिकार को इतना ठोस बनाया गया, जितना वह पहले कभी नहीं था। किसानों को भूमि छीन जाने का जो भय था वह हमेशा के लिए खत्म हो गया। इसलिए वे नेपोलियन के समर्थक बन गए।
इतिहासकार रॉबर्ट होल्टमैन का मानना है कि यह उन गिने-चुने प्रपत्रों में से एक है जिन्होने संसार पर अपनी छाप छोड़ी है। ज्ञातव्य है कि यह यूरोप के किसी देश में लागू होने वाला पहला सिविल कोड नहीं था बल्कि कुछ देशों में इससे पहले भी सिविल कोड लागू हो चुके थे।
मरुधर एक्स्प्रेस ४८६४
मरुधर एक्स्प्रेस 4864  भारतीय रेल द्वारा संचालित एक मेल एक्स्प्रेस ट्रेन है। यह ट्रेन जोधपुर जंक्शन रेलवे स्टेशन (स्टेशन कोड:JU) से 09:15AM बजे छूटती है और वाराणसी जंक्शन रेलवे स्टेशन (स्टेशन कोड:BSB) पर 08:15AM बजे पहुंचती है। इसकी यात्रा अवधि है 23 घंटे 0 मिनट।
बलवन्ती
बलवन्ती  हरियाणा राज्य के कैथल जिले की कैथल तहसील का एक गाँव है।
स्विचफुट
स्विचफुट सैन डिएगो, कैलिफोर्निया का एक अमेरिकी वैकल्पिक (ऑल्टरनेटिव) रॉक बैंड है। बैंड के सदस्य हैं, जॉन फोरमैन (प्रमुख गायक, गिटारवादक), टिम फ़ोरमैन (बास गिटार, सहायक गायक), चाड बटलर (ड्रम, परकशन), जेरोम फोंटामिलास (गिटार, कीबोर्ड, सहायक गायक) और ड्रियू शर्ली (गिटार, सहायक गायक).
ये सभी अपने जोशीले लाइव कार्यक्रमों के लिए जाने जाते हैं,<ref name=Lumino> <ref name=unrated> <ref name=about.com> जहाँ कलाकारों में से तीन गिटारवादक अक्सर एक साथ प्रदर्शन करते हैं। फोरमैन की बेहतरीन पॉप गीतरचना तथा फोंटामिलास द्वारा अपने सिंथेसाइजर के जरिये अपने इंडस्ट्रियल रूट्स को निपुणता के साथ मिलाकर यह बैंड "स्विचफ़ुट ध्वनि" का निर्माण करता है - इलेक्ट्रॉनिक एक्स्पेरिमेंटेशन वाली एक सघन तथा मधुर ध्वनि, जिसमें बीच बीच में गिटार की जोशीली ध्वनि के साथ साथ सुरीले बैले (गीतगाथा) का भी सुंदर मिश्रण दिखाई देता है।
क्रिश्चियन रॉक में मिली प्रारंभिक सफलताओं के बाद, स्विचफुट ने सबसे पहले वर्ष 2002 की फिल्म ए वॉक टू रिमेम्बर में अपने चार गानों को शामिल किये जाने के साथ मुख्यधारा में अपनी पहचान कायम की. इस पहचान के कारण उनको 2003 में रिलीज होने वाले 'दी ब्यूटीफुल लेटडाउन ' गीत को गाने का मौका मिला जो किसी बड़े लेबल के साथ उनका पहला काम था। इसकी 2.6 मिलियन से अधिक प्रतियां बिक गयीं और बैंड के सबसे-प्रसिद्ध सिंगल्स के रूप में "मेंट टू लिव" और "डेयर यू टू मूव" गीत सामने आये.
जॉन फोरमैन के अनुसार, "स्विचफुट" का नाम एक सर्फिंग शब्द है। "हम सभी सर्फ करना पसंद करते हैं और जिन्दगी भर सर्फिंग करते रहते हैं, इसलिए इस नाम के साथ हम अपने को जुड़ा पाते हैं। अपने पैरों को स्विच करने का मतलब है विपरीत दिशा में चलते हुए एक नया कदम उठाना. इसका अर्थ परिवर्तन और गतिशीलता है, जिंदगी और संगीत को समझाने का एक अलग अंदाज़."<ref name=JFH>
बैंड ने अपने सातवें स्टूडियो एलबम हेलो हरीकेन  को पूरा कर लिया जिसे 10 नवम्बर 2009 को उत्तरी अमेरिका में रिलीज किया गया.<ref name="EMI CMG">
गठन और प्रारंभिक वर्ष (1996-2002)
स्विचफुट की स्थापना 1996 में चिन अप के रूप में की गयी, जिसमें जॉन फोरमैन और उनके भाई टिम के साथ-साथ ड्रम पर चाड बटलर शामिल थे। कुछ ही कार्यक्रमों में अपनी कला का प्रदर्शन करने के बाद, चार्ली पीकॉक ने बैंड से संपर्क किया और अंततः उन्होंने अपने इंडी लेवल री:थिंक रिकॉर्ड्स के लिए वर्त्तमान नाम स्विचफुट  के अंतर्गत साइन कर लिया। री:थिंक ने स्विचफुट के पहले तीन एलबमों, द लीजेंड ऑफ चिन, न्यू वे टु बी ह्युमन और लर्निंग टु ब्रीद का वितरण किया। चूँकि स्विचफुट की पहली रिलीज से पूर्व री:थिंक को क्रिस्चियन के बड़े ब्रांड स्पैरो रिकॉर्ड्स ने खरीद लिया था, इसलिए समकालीन क्रिस्चियन संगीत से बाहर निकलकर अधिक से अधिक दर्शकों तक पहुँचने के बैंड के और पीकॉक के इरादे पर विराम लगा दिया गया. नतीजतन, बैंड के अपने शुरुआती करियर में, ज्यादातर मार्केटिंग को केवल क्रिस्चियन रेडियो और रिटेल आउटलेट्स के जरिये की गयी, यह एक ऐसा दौर था जिसे जॉन फोरमैन ने इस प्रकार कहा "हम जो कुछ भी थे उसका आधा खो चुका था।"<ref name=christianitytoday03>
स्विचफुट के तीन एलबमों में से, लर्निंग टु ब्रीद सर्वाधिक सफल था, जिसे आरआईएए (RIAA) द्वारा स्वर्ण प्रमाणपत्र दिया गया और सर्वश्रेष्ठ रॉक गौस्पेल एलबम के लिए एक ग्रैमी नामांकन मिला.
वर्ष 2002 में, स्विचफुट के संगीत को प्रमुखता के साथ फिल्म ए वाक टु रिमेम्बर में चित्रित किया गया था। गायिका और अभिनेत्री मैंडी मूर, जिन्होंने इस फिल्म में अभिनय किया था, फिल्म में एक दृश्य के दौरान उन्होंने स्विचफुट के गीत "ओनली होप" को गाया था। फिल्म के साउंडट्रैक एलबम में भी जॉन फोरमैन और मूर का एक युगल गीत दिखाया गया, साथ ही मूर के आवरण गीत "ओनली होप" के अतिरिक्त स्विचफुट के चार अन्य गाने भी दिखाए गए।<ref name=IMBD>
2004 में, द ब्यूटीफुल लेटडाउन की व्यावसायिक सफलता के बाद, एक The Early Years: 1997-2000 शीर्षक संकलन रिलीज किया गया था। इसमें री:थिंक रिकॉर्ड्स के अंतर्गत रिलीज किये गए स्विचफुट के पहले तीन इंडी एलबमों को दिखाया गया और सभी एलबमों की चित्रकारियों को भी इसमें शामिल किया गया.
द ब्यूटीफुल लेटडाउन (2003-05)
ए वाक टु रिमेम्बर से मिली कामयाबी के बाद, स्विचफुट ने अनेकों रिकॉर्ड लेबलों का ध्यान अपनी ओर खींचा और आखिरकार इसने एक प्रमुख रिकॉर्ड लेबल, कोलंबिया रिकॉर्ड्स/सोनीबीएमजी के साथ साइन कर लिया।<ref name=JFH2> कोलंबिया रिकॉर्ड्स/रेड इंक के अंतर्गत उनके प्रमुख शुरुआती लेबल, द ब्यूटीफुल लेटडाउन ने बैंड के पहले एलबमों में उनके द्वारा लो-फाई, इंडी रॉक साउंड के प्रतिनिधित्व से लेकर अधिक स्तर वाले सिंथेसाइजर-प्रभावित आवाज की ओर विकसित होने का प्रतिनिधित्व किया, जिसने बैंड को मुख्यधारा की लोकप्रियता के साथ शुरुआत करने में मदद की. इस मधुर बदलाव को इस तथ्य के साथ जोड़ा जा सकता है कि यही वह पहला एलबम था जिसमें कीबोर्ड-कलाकार जेरोम फोंटामिलास को शामिल किया गया, जो पहले इंडस्ट्रियल बैंडों मोर्टल और फोल्ड जैन्डुरा से जुड़े थे। फोंटामिलास लर्निंग टु द ब्रीद की रिलीज के बाद वर्ष 2000 से स्विचफुट के साथ यात्राएं कर रहे हैं।
तब से द ब्यूटीफुल लेटडाउन को डबल प्लेटिनम प्रमाणपत्र प्राप्त हुआ है, निरंतर यात्राओं और व्यापक मुख्यधारा के रेडियो हिट्स "मेंट टु लिव" और "डेयर यू टु मूव", जो आज सांस्कृतिक आइकन बन गए हैं, की ताकत के दम पर इसकी 26 लाख से भी ज्यादा प्रतियाँ बिक चुकी हैं। बैंड के लाइव कन्सर्ट की एक डीवीडी, "लिव इन सैन डिएगो" को भी प्लेटिनम पुरस्कार मिला और एक तीसरे एकल, "दिस इज योर लाइफ" को रेडियो पर रिलीज किया गया. "गौन" गाने को भी क्रिस्चियन रेडियो स्टेशनों पर व्यापक रूप से प्रसारित किया गया. 2005 में, स्विचफुट को पाँच डव पुरस्कार नामांकन मिले और इसने चार पुरस्कार जीते, जिनमें वर्ष के सर्वश्रेष्ठ कलाकार का पुरस्कार भी शामिल था।<ref name = CMSpin>
नथिंग इज साउंड (2005-06)
एलबम ने बिलबोर्ड 200 एलबमों की सूची में #3 पर अपने सफ़र की शुरुआत की, जो बैंड के लिए अब तक का सर्वश्रेष्ठ प्रदर्शन थी, जबकि बासवादक टिम फॉरमैन ने लेबल द्वारा प्रयोग किये गए कॉपी-प्रोटेक्शन के विरुद्ध आवाज उठाते हुए सुर्खियाँ बटोरीं<ref name="Acts of Volition"> और बैंड के संदेश बोर्ड पर प्रसंशकों को कार्यप्रणाली की एक विस्तृत जानकारी दी, जिसे सोनी ने जल्दी ही मिटा दिया. इस प्रतिलिपि-संरक्षण को एक विस्तारित प्रतिलिपि संरक्षण कहा जाता है, जिसे प्रमुख एंटी-वायरस कंपनियों ने ट्रोजन होर्स और रूटकिट के रूप में पहचान दी.
2006 के वसंत में बैंड ने "सड़कों पर की जिंदगी की एक वीडियो डायरी" मुफ्त वीडियो पोडकास्ट के रूप में पेश किया, जो आईट्यून्स (iTunes) के माध्यम से उपलब्ध है<ref name=iTunes> और Youtube.com पर ऑनलाइन देखा जा रहा है।<ref name=YouTube> आगामी गानों और लाइव प्रदर्शनों की टुकड़ियों को दिखाने के अतिरिक्त, वीडियो के जरिये प्रशंसकों को बैंड के सदस्यों के दौरों की लाइव में उनके सामान्य एवं विनोदी पहलुओं की अंतरंग झलक के साथ-साथ नथिंग इज साउंड  के बाद बैंड की गतिविधियों की फुटेज भी दिखाई गयी।
"ओ! ग्रैविटी .''(2006-07)
''
स्विच फुट का अगला एलबम, ओ !ग्रैविटी, 26 दिसम्बर 2006 को जारी किया गया था, जिसे उल्लेखनीय आलोचनात्मक प्रशंसा मिली. इसने बिलबोर्ड की सूची में <# 18 पर प्रवेश किया<ref name=Billboard> और आईट्यून के (iTunes) 'टॉप एलबम चार्ट पर # 1 के शीर्ष तक जा पहुँचा।
इस एलबम को जारी किये जाने के पहले, स्विचफुट ने 2 जून को एक न्यूजलेटर ई-मेल के जरिये भेजा जिसमें "डेलाईट टु ब्रेक" गाने की मुफ्त डाउनलोडिंग और फॉरमैन का यह बयान शामिल था कि इस वर्ष के अंत तक बैंड एक नया एलबम जारी करना चाहता है, साथ ही दस साल तक बैंड को एक साथ बनाए रखने में मदद करने के लिए उन्होंने अपने प्रशंसकों को धन्यवाद कहा था। बैंड ने एलबम के निर्माण में अपने प्रशंसकों को शामिल करने की कोशिश की,<ref name=reuters> इसके लिए उन्होंने अपने रिकॉर्डिंग स्टूडियो में एक वेब कैमरा स्थापित करने और बैंड के साथ स्टूडियो में आकर काऊबेल खेलने का मौका देने की एक प्रतियोगिता शुरू की.<ref name= bandfarm>
एलबम को प्रचारित करने के लिए, बैंड ने पहले "डर्टी सेकंड हैंड्स", गाने को एक पूर्वावलोकन (प्रिव्यू) एकल के रूप में, आईट्यून्स (iTunes) के माध्यम से 26 सितंबर को रिलीज किया।<ref name=MTV06> शीर्षक गीत "ओ!ग्रैविटी" को भी 21 अक्टूबर को आईट्यून्स (iTunes) पर 21 अक्टूबर को रिलीज किया गया, जिसे एलबम के प्रमुख एकल के रूप में 31 अक्टूबर को रेडियो पर भेजा गया,<ref name = fmqb> और इसने वैकल्पिक एवं मॉडर्न रॉक रेडियो पर सामान्य सफलता हासिल की. गाने का संगीत वीडियो याहू! (Yahoo!) म्यूजिक पर 13 नवम्बर 2006 को दिखाया गया. एलबम के दूसरे एकल, "अवेकनिंग" को, 2007 की शुरुआत में जारी किया गया था। हालांकि इसने मुख्यधारा के रेडियो पर हल्की सफलता अर्जित की, उस गीत के वीडियो को यूट्यूब (YouTube) पर तीन महीने से भी कम समय में दस लाख से ज्यादा हिट मिले.
मेजर लेबल इंडिपेंडेंस, दी बेस्ट येट (2007-08)
बाद में, 10 अगस्त 2007 को, जॉन फोरमैन ने यह खुलासा किया कि बैंड ने इंडी बैंड के रूप में अपने संगीत को जारी करने के लिए कोलंबिया रिकॉर्ड्स के साथ अपने संबंध तोड़ डाले थे। कुछ ही महीनों के बाद इस विखंडन पर उन्होंने कहा, "दोनों में से किसी भी पक्ष की भावनाएं आहत नहीं हुईं." "मुझे लगता है कि हमारे लिए, कोलंबिया के साथ करार की वजह वहाँ रहने वाले लोग थे। इसलिए यह बात बहुत अच्छी तरह समझ में आती है कि जब वे सभी लोग चले गए, तो आपको कंपनी के नाम के साथ कोई वास्तविक अच्छी या बुरी भावना रखने का कोई मतलब नहीं था। मुझे लगता है कि यह समस्या संपूर्ण व्यावसायिक जगत के साथ है कि यहाँ किसी की कोई वास्तविक जिम्मेदारी नहीं है। बाद में अक्टूबर में, बैंड ने यह घोषणा की कि अपने प्रशंसकों के साथ बेहतर सीधा संपर्क बनाने के लिए उन्होंने लोअरकेस पीपुल रिकॉर्ड्स के नाम से एक नया रिकॉर्ड लेबल तैयार कर लिया है।
इसके बाद, फोरमैन ने अपने स्वयं के एकल सेट ईपी (EP's) (साल के प्रत्येक सीजन के बाद एक नया नाम) पर काम करना शुरू कर दिया; इनमें से पहला 27 नवम्बर 2007 को और आख़िरी 10 जून 2008 को जारी किया गया था।<ref name=Antimusic> फोरमैन ने निकेल क्रीक, जिसे मूलतः "द रीयल सीनजॉन" कहा जाता था लेकिन बाद में नया नाम "फिक्शन फैमिली" दिया गया, के सीन वाटकिंस के साथ मिलकर एक अतिरिक्त प्रोजेक्ट शुरू किया।
एक स्वतंत्र बैंड के रूप में अपनी नई पहचान के साथ, स्विचफुट ने अपना 2007 का पतझड़ का दौरा शुरू किया, जिसमें उन्होंने रेलिएंट के और रुथ के साथ कई कार्यक्रम किये. इस दौरे में, "एपिटाईट फॉर कंस्ट्रक्शन टूर" को डब किया गया, जिसे हैबीटैट फॉर ह्यूमैनिटी की मदद के लिए डिजाइन किया गया था, जिसमें बैंड ने बेचे गए प्रति टिकट पर एक डॉलर इस आशय के लिए दान स्वरुप दिया था।<ref name=2theadvocate> इसके अतिरिक्त, फोरमैन ने रेलिएंट-के के मैट थाइसेन के साथ मिलाकार "रीबिल्ड" गीत लिखा और इसे हैबिटैट के लिए अतिरिक्त राशि जुटाने के मकसद से रिलीज किया। दौरे के अंत तक, बैंड ने हैबिटैट फॉर ह्यूमैनिटी के लिए 100,000 डॉलर से अधिक की राशि जुटा ली थी।<ref name=ccm09>
मार्च से लेकर मई तक, बैंड ने एक छोटा राष्ट्रीय दौरा (अप इन आर्म्स टूर शीर्षक से) शुरू किया, जिसके लिए उन्होंने टु राईट लव ऑन हर आर्म्स नामक संगठन के साथ साझेदारी की.<ref name=Twloha>
उसी वर्ष बाद में, 4 नवम्बर को, कोलंबिया रिकॉर्ड्स/सोनी म्यूजिक ने स्विच फुट का अब तक का पहला सर्वाधिक हिट गानों का संकलन द बेस्ट येट शीर्षक एलबम के रूप में रिलीज किया, जो एक तरह से इसकी "सोनी से आख़िरी विदाई" थी।<ref name="Best Yet">
हेलो हरीकेन, वाइस वर्सेस (2008-वर्तमान)
लेबल के विभाजन से पहले, फोरमैन ने 17 मार्च 2007 को माइस्पेस ब्लॉग में यह कहते हुए कि "नया एसएफ रिकॉर्ड आ रहा है" घोषणा की थी, स्विचफुट ने एक नए एलबम के लिए निर्माण-पूर्व का काम शुरू कर दिया था। बाद में, 12 अक्टूबर 2007 को, फोरमैन ने यह भी घोषणा की कि बैंड ने सैन डिएगो के अपने गृहनगर में अपने नए स्टूडियो के निर्माण का काम शुरू कर दिया था। यह काम 2008 के वसंत में पूरा कर लिया गया और बैंड ने 2006 के ओ ! ग्रेविटी की अनुवर्ती रिकॉर्डिंग आरंभ कर दी थी।<ref name=Wereawakening>
मार्च में, बैंड ने एक नया गीत "दिस इज होम" लिखा और इसे फिल्म के लिए रिकॉर्ड किया। The Chronicles of Narnia: Prince Caspian<ref name=> इस गाने को फिल्म के आधिकारिक साउंडट्रैक में शामिल किया और इसके साथ संलग्न संगीत वीडियो को भी फिल्म के फुटेज के साथ फिल्माया गया. . समूह ने म्यूजिक बिल्ड्स के एक दौरे में भी हिस्सा लिया जिसमें थर्ड डे, जार्स ऑफ क्ले और विली रैन्डोल्फ़ बैंड को दिखाया गया. इस कॉन्सर्ट को एक जबरदस्त सफलता मिली और एक प्रख्यात संगीत पत्रकार, जेसन ब्लासको से बेहतरीन समीक्षाएँ प्राप्त हुईं जिन्होंने एरिजोना गणराज्य में हुए एक कन्सर्ट के बारे में सकारात्मक समीक्षा लिखी थी। http://www.azcentral.com/ent/music/articles/2008/09/27/20080927thirdday.html
हेलो हरीकेन के पूरा होने पर बैंड ने गानों के विश्वस्तर पर वितरण के लिए "उपयुक्त साझीदारों" की तलाश शुरू कर दी. 7 अगस्त 2009 को, बैंड ने घोषणा की, कि लोअरकेस पीपुल रिकॉर्ड्स एलबम के लाइसेंस को अटलांटिक रिकॉर्ड्स को इस शर्त के साथ सौंप रही थी कि "इन धुनों को दुनिया भर में सुनाया जाएगा." रौब कैवेलो के माध्यम से अटलांटिक रिकॉर्ड्स ने, स्विचफुट के साथ एक 360 सौदे पर इस आशय के साथ हस्ताक्षर किया कि अटलांटिक रिकॉर्ड्स को समस्त व्यापार, एलबम और दौरे के लाभ का एक हिस्सा प्राप्त होगा. उसी दौरान, लोअरकेस पीपुल रिकॉर्ड्स ने नए एलबम के अधिकारों को अपने पास सुरक्षित रख लिया। 6 मई को, यह पुष्टि की गयी थी कि स्विचफुट डाउनिंगटन पार्क में डाउनलोड समारोह का प्रदर्शन करेगी. वे रविवार को अपना प्रदर्शन कर रहे हैं।<ref name=wereawakening2> "मैस और मी" को एक लीड एकल के रूप में 28 सितंबर 2009 को रेडियो पर जारी किया गया था।<ref name=twitter4>
शैली और प्रेरणा
स्विचफुट के 1997 के पहले रिलीज के बाद से बैंड की ध्वनि में काफी परिवर्तन देखा गया है। स्वतंत्र लेबल रि:थिंक रिकॉर्ड्स के साथ के शुरुआती एल्बमों की शैली में मुख्य रूप से गिटार पर आधारित वैकल्पिक रॉक शामिल था जो तीन सदस्यीय लाइनअप की एक विशेषता है, यद्यपि उनमें धीमी गति के गानों के साथ स्ट्रिंग अरेंजमेंट को भी शामिल किया गया था। name = "IVMNW2BH"> स्विचफुट के मुखिया और गिटारवादक जॉन फोरमैन अपने संगीत के लिए यू2, बीटल्स और कीथ ग्रीन, को अपना प्रेरणास्रोत मानते हैं<ref name = TJG> और कहते हैं कि बॉब डायलान और जॉनी कैश के स्वर की "मजबूती तथा कोमलता" से वे काफी प्रभावित हैं। गिटारवादक ड्रियू शिरले यू2, मिल्स डेविस, स्टीव रे वॉन, टॉमी वाकर, फिल कीगी, माइकल जैक्सन, डेव मैथ्यूज़ बैंड और ब्रांड न्यू हेवीज को अप प्रेरणा स्रोत मानते हैं जबकि बसिस्ट टिम फोरमैन स्टीवी वंडर से काफी प्रभावित रहे है।<ref name="Union-Tribune07"> </ ref> [49] चाड बटलर 'दी ब्यूटीफुल लेटडाउन' के लिए डेव ग्रोहल को भी प्रेरणास्रोत के रूप में मानते हैं।<ref name= unrated2> जॉन फोरमैन कहते हैं "हम किसी भी प्रकार की शैली में फिट नहीं बैठते हैं। "मुझे लगता है कि विविधता हमारी ताकत है".
अपने गानों के बोल के संबंध में फोरमैन कहते हैं "हम सोंच-विचार करने वाले लोगों के लिए संगीत बनाने की कोशिश करते हैं",<ref name=cornerstone> [53] जिसे उनके गानों "सूनर और लेटर (सोरेन के गाने)" तथा "समथिंग मोर (ऑगस्टिन के कन्फेशन)" में देखा जा सकता है जिसमे उन्होंने क्रमशः सोरेन किर्केगार्ड तथा हिप्पो के ऑगस्टिन जैसे दार्शनिकों के कार्यों का उल्लेख किया है। बैंड का अत्यंत हिट गाना "मेंट टू लिव" टी.एस. एलियट की कविता "दी हॉलो मेन" से प्रेरित है<ref name="TBH Song Stories"> जबकि फोरमैन के अनुसार 'नथिंग इस साउंड' का प्रमुख गाना "स्टार्स", कुछ पल के लिए "चीजों को डेसकार्टिस के नजरिये से देखता है".<ref name="NIS Song Stories">
स्विचफुट और ईसाई संगीत
ज्यादातर ईसाई रॉक के साथ जुड़े होने के कारण स्विचफुट को अक्सर एक "क्रिश्चियन बैंड" भी कहा जाता है। बैंड हमेशा से दार्शनिक रूप से इस लेबल के साथ असहमत रहा है: जॉन फोरमैन कहते हैं, "हमारे लिए यह एक आस्था के समान है, शैली नहीं". "हम हमेशा से अपने गानों की उत्पत्ति के बारे में बहुत ही खुले और ईमानदार रहे हैं। हमारे ये गीत सभी के लिए हैं। हमें 'क्रिश्चियन रॉक' कहना हमारे संगीत को सीमित करने जैसा है जो कुछ लोगों की पहुँच से बाहर हो. और हम कतई ऐसा करने की कोशिश नहीं कर रहे हैं। संगीत ने हमेशा मेरे मस्तिष्क को खोला है - और यही हम चाहते हैं".<ref name="Boston Globe">
सामान्य बाजार के अलावा वे अपने संगीत को ईसाई बाजार में भी वितरित करते हैं और बड़े ईसाई त्योहारों में हिस्सा लेते हैं। हालांकि ऐसा करते रहने के बावजूद उन्होंने अपने ईसाई प्रशंसकों का साथ नहीं छोड़ा है। अपने पुराने स्वतंत्र दिनों की ही तरह उनके गानों को आज भी स्पैरो रिकॉर्ड्स /ईएमआई सीएमजी के माध्यम से क्रिश्चियन रिटेल आउटलेट्स में वितरित किया जाता है, क्रिश्चियन रेडियो तथा चार्ट्स पर दिखाया जाता है, तथा डव पुरस्कार से सम्मानित किया जाता है, हालांकि मुख्यधारा के कोलंबिया रिकॉर्ड्स द्वारा 2003 से 2007 तक और वर्तमान में अटलांटिक रिकॉर्ड्स द्वारा उन्हें अनुबंधित किया जा चुका है। फोरमैन बताते हैं "[कोलंबिया के साथ अनुबंध] एक ऐसी वस्तु थी जिसे हम शुरू से ही चाहते थे". "जब हम रि:थिंक रिकॉर्ड्स [एक स्वतंत्र लेबल] के साथ जुड़े तब हमारा उद्देश्य अपने संगीत को सबके पास पहुँचाना था। [लेकिन] जब स्पैरो [एक ईसाई लेबल] ने रि:थिंक रिकॉर्ड्स को खरीदा तो यह स्पष्ट हो गया कि हमारे संगीत का सबके पास तक पहुँच पाना संभव नहीं है। एक ईसाई होने के नाते, मुझे चर्च की दीवारों के भीतर बहुत कुछ कहना है। लेकिन इसके साथ ही एक ईसाई के नाते, मुझे सामान्य जीवन के बारे में भी बहुत कुछ कहना है।... इसलिए कोलंबिया और स्पैरो का साथ इस प्रकार था जैसे हमारी बातों के दोनों पक्षों को जुबान मिल गयी हो. ऐसे गानों का होना जो सीमित दायरे के बाहर हैं, एक सपने के सच होने के समान है। name= christianitytoday06>
दी ब्यूटीफुल लेटडाउन के रिलीज़ होने के बाद बैंड ने अस्थायी रूप से ईसाई त्योहारों में भाग लेना और ईसाई संगठनों के साथ साक्षात्कार करना बन्द कर दिया, क्योंकि उन्हें लगा कि उनकी धार्मिक आस्था से संबंधित अटकलें उनके संगीत में बाधा उत्पन्न कर रही हैं। तीन साल बाद स्विचफुट ने अपनी इस नीति में थोड़ा बदलाव लाना शुरू किया और बड़े ईसाई आधारित संगीत समारोहों का हिस्सा बनने के साथ साथ सीसीएम पत्रिका के जून 2006 के कवर पर आने के लिए भी सहमत हो गए।<ref name= wespreadtheword> कई सालों तक वे इन मौकों को ठुकराते रहे थे।<ref name= ccm06> [60] फिर भी कई मायनों में उन्होंने इस अवसर का उपयोग, सीसीएम उद्योग से अपने अलग होने के कारणों को समझाने के लिए किया। इसके कारण एंड्रयू ब्यूजोन जैसे कुछ स्पिन लेखकों के विचार कुछ इस प्रकार बने, "उनके गाने अक्सर दो अलग अलग अर्थों वाले होते हैं, एक अर्थ ईसाई दर्शकों के लिए तथा एक अर्थ बाकियों के लिए. वे एक ही समय में दो अलग अलग समूह के लोगों से जुड़ने की कोशिश करते हैं".<ref name=jsonline>
अन्य परियोजनाएँ
स्विचफुट मानव उद्धार के अनेक कार्यों में शामिल रहा है जिनमे शामिल हैं, डाटा, दी वन कैम्पेन, दी कीप ए ब्रेस्ट फाउन्डेशन, हैबिटेट फॉर ह्यूमैनिटी, इनविजिबल चिल्ड्रेन और टू राईट लव ऑन हर आर्म्स.
इन कार्यों का समर्थन करने के अलावा, उन्होंने सैन डिएगो (बैंड का गृहनगर) में स्विचफुट ब्रो-एम सर्फ कॉन्टेस्ट नामक एक प्रतियोगिता तथा कॉन्सर्ट की शुरुआत की जो बेघर बच्चों की सेवा करने वाले कई संगठनों के लिए धन जुटाने का कार्य करती है।<ref name= MTV05> <ref name="Union-Tribune08"> इसके अलावा, नथिंग इज साउंड की रिकॉर्डिंग से पहले बैंड ने जनवरी 2005 में दक्षिण अफ्रीका के कई गांवों की यात्रा की. एल्बम के गाने "दी शैडो प्रूव्स दी सनशाइन" की प्रेरणा उनको यहीं से मिली. अपने माता-पिता को एड्स के कारण खो देने वाले बच्चों से भरे एक अनाथालय को देखने, सड़कों पर अनाथ बच्चों के साथ दोस्ती करने "कुयासा किड्स" नामक बच्चों के एक गीत में शामिल होने के कारण वे अति भावुक हो गए तथा 'लोअरकेस पीपल' नामक एक संगठन की शुरुआत की. इस संगठन ने शुरुआत में संगीत, कला और सामाजिक न्याय के लिए एक ऑनलाइन त्रैमासिक पत्रिका को प्रकाशित करना शुरू किया। उन्होंने बच्चों के लिए धन जुटाने के प्रयासों के तहत 'कुयासा किड्स' के एक सीडी का भी निर्माण किया है।<ref name=kuyasa>
2008 में स्विचफुट 21 वीं शताब्दी में गुलामी और मानव तस्करी के प्रति जागरूकता को बढ़ाने के लिए एक संगीत आंदोलन में भी शामिल हुए तथा डोक्युमेंट्री फिल्म कॉल + रेस्पोंस के लिए "अवेकनिंग" गाने को गाया.
जॉन फोरमैन ने कई एकल गानों को भी रिलीज किया है और निकल क्रीक बैंड के शौन वॉटकिन के साथ 'फिक्शन फैमिली' नामक एक एकाउस्टिक कोलेबोरेशन में भी शामिल रहे हैं।
एवार्ड्स (पुरस्कार)
नाम = top40> जॉन फोरमैन
! ग्रेविटी
एसएस संगीत
एसएस संगीत एक कन्नड़ टीवी चैनल है। यह एक संगीत चैनल है।
टेकानपुरा गाँव, नवकोथी (बेगूसराय)
टेकानपुरा नवकोथी, बेगूसराय, बिहार स्थित एक गाँव है।
कदिअहि खुर्द
कदिअहि खुर्द में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
गफा
गफा महाराष्ट्र का परिद्ध लोक नृत्य है।
फरीदपुर गाँव, छिबरामऊ (कन्नौज)
फरीदपुर छिबरामऊ, कन्नौज, उत्तर प्रदेश स्थित एक गाँव है।
उजियारे कवि
उजियारे कवि एक हिन्दी कवि थे। वे बृंदावननिवासी नवलशाह के पुत्र थे।
इनके लिखे दो ग्रंथ मिलते हैं : (१) जुगल-रस-प्रकाश तथा (२) रसचंद्रिका। उक्त दोनों ग्रंथों की हस्तलिखित प्रतियाँ नागरीप्रचारिणी सभा, काशी के याज्ञिक संग्रहालय में सुरक्षित हैं। देखा जाए तो उक्त दोनों ग्रंथ एक ही हैं। दोनों में समान लक्षण उदाहरण दिए गए हैं। कवि ने अपने आश्रयदाताओं, हाथरस के दीवान जुगलकिशोर तथा जयपुर के दौलतराम के नाम पर एक ही ग्रंथ के क्रमश: जुगल-रस-प्रकाश तथा रसचंद्रिका नाम रख दिए हैं। जुगल-रस-प्रकाश की रचनातिथि संवत्. १८३७ (सन् १७८०) दी हुई है। लेकिन रसचंद्रिका की प्रति में तिथिवाला अंश खंडित है। कवि के अनुसार १३ प्रकरणों में समाप्य जुगल-रस-प्रकाश भरत के नाट्यशास्त्र पर आधृत है। रसचंद्रिका प्रश्नोत्तर शैली में लिखी गई है और इसके १६ प्रकाशों में अन्य रस ग्रंथों की तुलना में विभाव, अनुभाव, संचारी भाव और रस पर अधिक विस्तार से विवेचन किया गया है एवं रस को तो इतनी प्रमुखता दी गई है कि प्रत्येक रस पर अलग-अलग प्रकाश में विचार किया गया है। यद्यपि उक्त ग्रंथों में मौलिकता का लगभग अभाव है, तो भी बीच-बीच में कुछ मौलिक एवं महत्वपूर्ण प्रश्न उठाए गए हैं, यथा, रस नौ क्यों हैं? अधिक क्यों नहीं हैं? आदि।
नायक नायिका भेद
संस्कृत साहित्य में भरत के नाट्य शास्त्र में अधिकांशत: नाटकीय पात्रों के वर्गीकरण प्रस्तुत हुए हैं और वात्स्यायन के कामसूत्र में एतद्विषयक भेद प्रभेद किए गए हैं जिनका संबंध प्राय: स्त्री-पुरुष के यौन व्यापारों से है। "अग्निपुराण" में प्रथम बार नायक-नायिका का विवेचन शृंगार रस के आलंबन विभावों के रूप में किया गया है।
संस्कृत और हिंदी के परवर्ती लेखकों ने "अग्निपुराण" का स्थिति स्वीकार करते हुए श्रृंगाररस की सीमाओं में ही इस विषय का विस्तार किया है। इन सीमाओं का, जिनका अतिक्रमण केवल अपवाद के रूप में किया गया है, इस प्रकार समझा जा सकता है:
नायकभेद (संस्कृत और हिंदी)
भरत ने नायक के चार भेद किए हैं : धीरललित, धीरप्रशान्त, धीरोदात्त, धीरोद्धत। ये भेद नाटक के नायक के हैं। "अग्निपुराण" में इनके अतिरिक्त चार और भेदों का उल्लेख है : अनुकूल, दर्क्षिण, शठ, धृष्ठ। ये भेद स्पष्ट ही शृंगार रस के आलंबन विभाव के हैं। भोज (11वीं शताब्दी) ने "सरस्वतीकंठाभरण" तथा "शृंगारप्रकाश" में इन दो के अतिरिक्त अन्य अनेक वर्गीकरणों का उल्लेख किया है। किन्तु उनमें से केवल एक वर्गीकरण ही, जिसका उल्लेख पुरुष के भेदों के रूप में भरत ने भी किया था, परवर्ती लेखकों को मान्य हुआ : उत्तम, मध्यम, अधम। भानुदत्त (1300 ई.) ने "रसमंजरी" में एक नया वर्गीकरण दिया, जिसे आगे चलकर प्रधान वर्गीकरण माना गया। यह है : पति, उपपति वेशिक। अनुकूल इत्यादि भेद पति और उपपति के अंतर्गत स्वीकार किए गए। भानुदत्त ने प्रोषित नाम के एक और भेद का उल्लेख किया। रूप गोस्वामी (1500 ई.) ने "उज्ज्वलनीलमणि" में वैशिक स्वीकार नहीं किया। उन्होंने कृष्ण को एकमात्र नायक माना है।
हिंदी में नायकभेद के प्रमुख लेखकों ने उपर्युक्त वर्गीकरणों में से प्रथम को छोड़कर शेष को प्राय: स्वीकार कर लिया है। पति, उपपति, वैशिक को मुख्य वर्गीकरण मानकर अनुकूल, दक्षिण, शठ, घृष्ठ भेदों को पति के अंतर्गत रखा है (रहीम : "बरवै नायिकाभेद", 1600 ई.; मतिराम; "रसराज", 1710 ई.; पद्माकर; "जगद्विनोद", 1810 ई.)।
नायक के उत्तम, मध्यम, अधम भेदों को हिंदी में केवल कुछ लेखकों ने ही स्वीकार किया है, जिनमें सुंदर (1631 ई.), तोप (1634 ई.) और रसलीन (1742 ई.) प्रमुख हैं।
नायक के कुछ अन्य भेद इस प्रकार हैं : प्रोषित, मानी, चतुर, अनभिज्ञ। मानी के दो भेद हैं : रूपमानी, गुणमानी। चतुर के भेद भी दो हैं: वचन चतुर, क्रिया-चतुर। रसलीन ने इन्हीं के साथ स्वयंदूत नायक का भी कथन किया है। अनभिज्ञ को भानुदत्त के अनुकरण पर पद्माकर ने भी नायकाभास माना है। केशव (1591 ई.) ने नायक के प्रछन्न और प्रकाश भेद भी माने हैं। रसलीन के मत से उपपति के तीन तथा वैशिक के दो उपभेद हैं।
हिंदी के नायक-नायिका-भेद संबंधी साहित्य का निर्माण अधिकांशत: रीतिकाल में हुआ है। नायक-नायिका-भेद की यह काव्यसरिता दो सशक्त धाराओं के संगम का परिणाम है। इनमें से पहली धारा है साहित्यशास्त्र एवं नायक-नायिका-भेद संबंधी शास्त्रीय ग्रंथों की, जिसका आरंभ भरत के "नाट्शास्त्र" से होता है; तथा दूसरी धारा है कृष्ण और गोपियों की श्रृंगार क्रीड़ाओं के वर्णन की, जो "हरिवंश", "पद्म", "विष्णु" "भागवत" तथा "ब्रह्मवैवतं" पुराणों की उपत्यकाओं में बहती हुई और उमापतिधर, जयदेव, चंडीदास, विद्यापति, मीरा, नरसिंह मेहता तथा सूरदास आदि अनेक भक्त कवियों की मधुर वाणी से विलसित होती हुई, निम्बार्क, वल्लभ तथा चैतन्य जैसे महान आचार्यों के समर्थन से संपुष्ट हुई है। आचार्यत्व की दृष्टि से काव्यशास्त्र के इस अंग की हिंदी लेखकों की देन असाधारण है। काव्यसौष्ठव की दृष्टि से भी विद्वानों के मतानुसार इतने ऊँचे स्तर के साहित्य का इतने बड़े परिमाण में निर्माण हिंदी साहित्य के और किसी काल में नहीं हुआ।